ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
রবি বোপারা
২০০৭ সালে কেভিন পিটারসেন আঘাতপ্রাপ্তিজনিত কারণে অস্ট্রেলিয়ার বিরুদ্ধে ইংল্যান্ডের প্রথম একদিনের আন্তর্জাতিক খেলায় সিরিজ থেকে বাদ পড়ায় তার জায়গায় দলে প্রবেশ করেন রবি বোপারা এবং ২ ফেব্রুয়ারি তার ওডিআই অভিষেক হয়। পরবর্তী মাসে, ২০০৭ সালের বিশ্বকাপ ক্রিকেট ম্যাচের জন্য তার নাম স্কোয়াডে রাখা হয়। এবং তিনি টুর্ণামেন্টের দ্বিতীয় ম্যাচে তার দ্বিতীয় ওডিআই ম্যাচ খেলেন। শ্রীলঙ্কার বিরুদ্ধে বোপারা প্রথম ম্যান অব দ্যা ম্যাচ নির্বাচিত হন যেখানে তার অবদান ছিল ৫৩ বলে ৫২ রান। ম্যাচটিতে মাত্র ৩ রানের ব্যাবধানে ইংল্যান্ড জয়লাভ করে যাতে বোপারার অবদান অনস্বীকার্য।